text: Razorbacks klar til finale
  17 juni 2012 kl. 16.47
  Det er yderst sjældent, at vi kan fortælle om en sportsklub i vores sendeområde, der har kvalificeret sig til en europæisk finale. Men det var lige præcis dét, Triangle Razorbacks amerikanske fodboldhold fra Vejle gjorde lørdag aften.
  Med en sejr i semifinalen over franske Grenoble på Vejle Atletikstadion er klubben klar til sin første europæiske finale i klubbens historie. 
  Og modstanderen bliver en gammel bekendt. Nemlig danske Søllerød Golddiggers. 
  Finalen skal spilles 14. juli - de to klubber aftaler snart, hvem af de to hold der skal være vært for kampen.
  